Казим-Ричардс, Колин

**Колин Казим-Ричардc** (, , ; 1986 чылдың август 26, Лейтонстоун, Лондон, Англия), **Кази́м-Кази́м** база **Ко́лин Кази́м** деп билдингир — англи-турк футболчу, мексикан «Веракрус» деп клубтуң болгаш Турцияның чыынды командазының халдакчызы.

## Карьеразы
### Клубтарга

#### Англияда
Колин футболчу карьеразын англи «Бери» деп 18 хар чедир аныяктар аразынга дөрткү дивизионнуң клувунга ойнап эгелээн. Эки ойнап турарын көргеш, ооң кырында дивизионнуң «Брайтон энд Хоув» деп клувунче чалаан. Бир сезон эрткенде Казим-Ричардс «Шеффилд Юнайтед» деп премьер лигага ойнап турган клубче шилчээн. 

#### Турцияда
Колин Турцияның аныяктар аразында чыынды командазынга ниитизи-биле 5 оюн ойнаан. 2007 чылдың  июнь 5-те ол Турцияның улуг чыынды командазы дээш бир дугаар ойнаан. Ол-ла чайын Стамбулдуң «Фенербахче» клувунче шилчээш, ооң составында Чемпионнар Лигазының дөрт-үжүүрүнге четкеш, аңаа Стамбулдуң клуву Лондоннуң «Челси» клувунга уттурган. Турцияга «Челсиге» удур оюнда Колин тиилелгениң бөмбүүн киир тепкен (оюн 2:1 кылдыр төнген).  «Фенербахче» клубка ниитизи-биле 66 оюнга ойнааш, 5 бөмбүк киир тепкен түңнелдиг болган. Ынчан 2010 чылда Колинни Францияның «Тулуза» клувунга хөлезиледипкен турган. Аңаа 15 оюнда 2 бөмбүк киир тепкен.

Ооң соонда  «Фенербахче» клувундан чорупкаш, 2011 чылдың январьда «Галатасарай» дээш ойнай берген.  «Галатасарай» дээш ниитизи-биле 32 оюн ойнааш, 5 катап удурланыкчыларының хаалгазынче бөмбүк киир тепкен.  «Галатасарайның» составынга тургаш Грецияның  «Олимпиакос»деп клубка 2012 чылда хөлезилеткеш, аңаа 9 оюнда 1 бөмбүк түңнелдиг ойнаан, а 2012-2013 сезонарында  Англияның «Блэкберн Роверс клубка» 28 оюнга 3 бөмбүк киир тепкен түңнелдиг болган.  

2013 чылдың августта ону Турцияның бир улуг алдарлыг командазы «Бурсаспор» клуву «Галатасарайдан» садып апарган. Керээзин 4 чылдыг кылдыр чарып алганнар.  «Бурсаспорга» 2013-2014 сезонда ниитизи-биле 16 оюнга түңнел көргүспээн, ынчангаш-ла боор ону 2014-2015 сезонда Нидерландының  «Фейеноорд» клувунга хөлезиледипкен. 

#### Нидерландыда
Аңаа баргаш, ёзулуг түңнелдиг оюнун көргүзүп, 27 оюнда 11 бөмбүк киир тепкен. Ынчан  «Фейеноорд» клубтуң удуртулгазы улуг идегел-биле ону 2015 чылда садып алган, ынчалза-даа 2015-2016 сезонда ол улуг түңнел көргүзүп шыдаваан, 11 оюнга үнгеш, 1 бөмбүк киир тепкен.

2016 чылдың январьда шотланд «Селтик» деп клуб-биле 2,5 чыл керээ чарып алган. Аңаа 1 чыл ойнааш, база түңнел көргүзүп шыдаваан. 11 оюнга 1 бөмбү киир тепкен. 

#### Бразилияда
Ол-ла чылын ону Бразилиядан «Коритиба» деп клубче садып чоргузупкан, аңаа баргаш, 21 оюнда 3 бөмбүк киир тепкен.

2017 чылдан эгелеп ол Бразилияның шыырак клубтарының бирээзи  «Коринтианска» баргаш, ол-ла чылын ооң составында Бразилияның чемпиону апарган. Ниитизи-биле бир сезон ойнааш, 27 оюнда 2 бөмбүк киир тепкен.

#### Мексикада
Ооң соонда Колин Мексиканың  «Лобос БУАП» деп клувунга баргаш, 2018 чылда 10 оюнга киришкеш, 3 бөмбүк киир тепкеш.  

2019 чылдан тура Колин Казим-Ричардс Мексиканың «Веракрус» деп клувунуң ойнакчызы.

### Чыынды командада
Колин Казим-Ричардс Турцияның аныяк чыынды командазынга 2007 чылда ойнап турган. Дараазында чылын ону Турцияның чыынды командазынче кол тренер Фатих Терим 2008 чылдың Европа чемпионадынче чалаан. Аңаа Казим Казим чартык-камгалакчы кылдыр маргылдааның шупту оюннарынга ойнааш, командазы-биле кады Европаның чемпионадының хүлер шаңналының эдилекчизи болган. Ниитизи-биле Турцияның улуг чыынды командазы дээш 37 оюнда 2 бөмбүк киир тепкен.

## Хууда чуртталгазы
Ачазының талазындан ол кариб уктуг ( ооң ачазы шагда Британияның колониязы турган Антигуа база Барбуда деп черден, а авазы — турк киприот уктуг). Ада-иези ону Колин-Казим деп нарын ат-биле адап алыр деп бодаан, ынчалза-даа частырыг ачызында Казим деп ады фамилиязының кезээ апарган.

## Чедиишкиннери
*  Сан-Паулу штаттың чемпиону (2): 2017, 2018
*  Бразилияның чемпиону (1): 2017
* Европаның хүлер шаңналының эдилекчизи (2008)

## Оюннарының статистиказы

## Демдеглелдер

## Шөлүглер

Аңгылал:Алфавиттээн кижилер
Аңгылал:Августтуң 26 төрүттүнген
Аңгылал:Турцияның футболчулары